

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. május 26.-i rendes ülésére**

|  |
| --- |
| **Tárgyalandó napirend:****Telki, Muskátli utca parkolók, járda és gyalogátkelőhely építése, pótmunka elrendelése** |

**A napirendet tárgyaló ülés dátuma**: **2025.05.26.**

**A napirendet tárgyaló ülés:** **Pénzügyi, Településfejlesztési és Fenntarthatósági** **Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** Nincs

**4. Tényállás bemutatása:**

Telki Község Önkormányzata a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés szerinti nyílt közbeszerzési eljárást bonyolított le nemzeti eljárásrendben „**Telki** **Muskátli utcai parkoló, járda és gyalogátkelőhely kialakítása a hozzá kapcsolódó közvilágítás kiépítésével**” tárgyban. **Az önkormányzat az** eljárás eredményeként a közbeszerzési eljárás nyertes ajánlattevőjével az Extrém Park Kft-vel 2024. 12.09. napján vállalkozói szerződést kötött.

A projekt keretében a Telki Muskátli utcai parkoló, járda és gyalogátkelőhely kialakítására és a hozzá kapcsolódó közvilágítás kiépítési munkálatainak elvégzésére kerül sor.

A munkaterület átadása és a kivitelezési munkák 2025.április … kezdődtek meg.

A kivitelezési munkálatok befejezési határideje a vállalkozási szerződés alapján a munkaterület átadásától számított 60 nap.

A kivitelezési munkálatok során – a tervezési és pályáztatási időszakban nem ismert - pótmunkák elrendelése vált szükségessé, melyek elvégzése feltétele a sikeres műszaki átadás-átvételi eljárás lefolytatásának és az objektum használatbavételének, illetve a biztonságos működésnek.

A határozati javaslat 1. sz. mellékleteként csatolt műszaki ellenőri vélemény által alátámasztott kivitelezői árajánlat szerinti pótmunkák ellenértéke mindösszesen 2.459.886.- Ft+Áfa, amely összeg az Alapszerződésben rögzített átalányáras vállalkozói díjat növeli.

A pótmunkák vonatkozásában a műszaki ellenőr megállapította azok műszaki szükségességét, felülvizsgálta és elfogadta a vonatkozó, kivitelező által benyújtott pótköltségvetést.

Az önkormányzat 2025.évi költségvetésének beruházási során a Muskátli utcai Járda- és parkolóépítés címén bruttó 51.941.000.- Ft -ot különített el.

A beruházás nettó kivitelezési költsége 35.813.956.- Ft, műszaki ellenőr díja és a műszaki ellenőr által indokoltnak ítélt pótmunkák összege nem éri el a költségvetésben elkülönített keretet, így a pótmunka elfogadása mellett sem kell az önkormányzatnak a költségvetésben elkülönített forráson felül többlet forrást biztosítania a beruházás megvalósításához.

Telki, 2025.05.13.

 Deltai Károly

 polgármester

**Határozati javaslat**

**Telki Község Önkormányzat képviselő-testületének**

**…/2025. (V…….) Önkormányzati határozata**

**Telki, Muskátli utca parkolók, járda és gyalogátkelőhely építése, pótmunka elrendelése**

1.Telki Község Önkormányzat Képviselő-testülete jóváhagyja az Önkormányzat beruházásában, a „**Telki** **Muskátli utcai parkoló, járda és gyalogátkelőhely kialakítása a hozzá kapcsolódó közvilágítás kiépítésével** tárgyú projekt keretében folyamatban lévő, a Telki Muskátli utcai parkoló, járda és gyalogátkelőhely kialakítása és a hozzá kapcsolódó közvilágítás kiépítési munkálatainak elvégzése keretében felmerülő pótmunkák elvégzését e határozat 1. számú melléklete szerinti műszaki ellenőri véleményben foglalt költségvonzattal.

2. A Képviselő-testület a határozat 1. pontjában megjelölt pótmunkák fedezetét – amelynek összege 2.459.886.- Ft+Áfa a 2025.évi költségvetés beruházási keret terhére biztosítja.

3. A Képviselő-testület felhatalmazza a polgármestert, hogy a „Telki Muskátli utcai parkoló, járda és gyalogátkelőhely kialakítása a hozzá kapcsolódó közvilágítás kiépítése tárgyában, a jelen határozat 1. pontjában írt pótmunkálatok elvégzésére vonatkozó szerződés aláírására.

**Felelős:** Polgármester

**Határidő:** azonnal